סומנתי
סומנתי בטוש מרקר זוהר ; אלוהים סימן אותי ; הוא עשה את זה שנייה אחת ; לפני שנולדתי ; היה זה טוש צהוב גדול ; שממש האיר בחשיכה ; נולדתי תינוק מסומן ; לאימא בוכה ; הסימון נשאר איתי תמיד ; הוא היה בעבר והוא יהיה איתי גם בעתיד ; הסימון הוא בשביל מלאכים ; לאן שרק אלך המלאכים גם הם הולכים ; כי אלוהים סימן אותי במחשבה תחילה ; שלח אותי לכאן כדי לפתור פה בעיה ; עוד לא גיליתי את הסיבה האמיתית ; אבל אמשיך לחפש עד שאבין בסוף מה עצם קיומי ; כשאני מסמן במרקר מילים שונות ; אני מרגיש קצת כמו אלוהים ; מקשקש על כל הדף בצבע זוהר ; ולפעמים מסמן גם בין המלים ; אני מסומן - אבל אינני צבוע ; מסתמן גם כן שאני יודע לאהוב ; שנים מסתובב עם סימון אלוהי ; קו עבה, קו ארוך, קו זוהר, קו צהוב ; בפעם הבאה שתהיה איתי ; תשים לב לסימון ותיזכר ; שאלוהים סימן אותי ; בטוש מרקר צהוב זוהר; 